Hallgatói mobilitási pályázati felhívás

Pannónia Ösztöndíjprogram - szakmai gyakorlatra, a 2025\_26-os tanévre

Az szakmai gyakorlat egy másik országban található vállalkozásnál, szervezetnél eltöltött időszak. Célja, hogy segítséget nyújtson a közösségi munkaerőpiacon szükséges készségek elsajátításához és a fogadó ország gazdasági és társadalmi kultúrájának a megértéséhez. A fogadó vállalkozás a munkaerőpiacon vagy az oktatás, képzés vagy az ifjúság területén aktív privát vagy közintézmény lehet. A szakmai gyakorlat szinte a világ bármely szervezeténél teljesíthető.

# Támogatható tevékenységek

A felsőoktatási hallgatók szakmai gyakorlati mobilitása **min. 2, max. 12 hónap** lehet. Előnyben részesül a 3-5 hónapot nem meghaladó megpályázott periódus. A mobilitás hosszabbítására van lehetőség, amennyiben az aktuális pénzügyi keretek lehetővé teszik azt.

# A programban részt vevő országok és a támogatás mértéke

A mobilitás nem végezhető abban az országban, ahol a hallgató állandó bejelentett lakcímmel rendelkezik. Hallgatói ösztöndíj mértéke:

|  |  |
| --- | --- |
| Fogadó ország | szakmai gyakorlat  támogatása |
| Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új-Zéland, Hongkong, Japán, Dél-Korea, Makaó, Szingapúr, Tajvan. | 400 000 FT/hó |
| Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia, Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen. | 375 000 FT/hó |
| Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél-Afrika, Egyiptom, Líbia, Marokkó, Namíbia, Nigéria, Tunézia. | 350 000 FT/hó |

A Külügyminisztérium által utazásra nem javasolt térségek: [http://konzuliszolgalat.kormany.hu/utazasra-nem-](http://konzuliszolgalat.kormany.hu/utazasra-nem-javasolt-tersegek) [javasolt-tersegek](http://konzuliszolgalat.kormany.hu/utazasra-nem-javasolt-tersegek)

# Pályázati feltételek

* + A hallgató **a pályázat beadásának időpontjában** oklevélszerzésre/fokozatszerzésre irányuló tanulmányokat folytat az SZFE bármely képzési szintű osztatlan vagy osztott képzésében vagy doktori képzésben. A **pályázat benyújtásakor a hallgató passzív státuszú is lehet.**
  + A hallgató **a kiutazás ideje** alatt az SZFE **aktív státuszú** hallgatója. (kivéve a végzést követő szakmai gyakorlat esetében)
  + Szakmai gyakorlat végezhető **aktív félévben**, ebben az esetben a gyakorlatnak kreditértéke lesz. Ekkor

mindenképpen szakvezető vagy témavezető oktató engedély szükséges, a hallgató tanulmányi előmenetelével kapcsolatos alapos egyeztetés után. Érdemes egyeztetni az aktív félévben végzett szakmai gyakorlat kreditértékét az oktatástámogatási igazgatóság munkatársaival is. (1.sz melléklet)

* + Szakmai gyakorlat elérhető a **frissen végzettek számára** is, az abszolutóriumot követő 12 hónapban. Jelentkezni a végzés utáni szakmai gyakorlatra még a végzést megelőző aktív félév során szükséges. *A végzés utáni szakmai gyakorlat a hallgató tanulmányaiba visszamenőlegesen nem ismertethető el*. Ebben az esetben a jelentkezésnek nem feltétele még a konkrét fogadócég és pontos dátum megjelölése, elegendő a szándékot jelezni. Így a végzés után még kereshet a hallgató fogadócéget.
  + Egy képzési ciklusban maximum 12 hónap összesített mobilitási időtartam vehető igénybe.
  + Nyelvvizsga vagy nyelvtudást igazoló dokumentum a pályázáshoz nem szükséges, hacsak a fogadó cég/szervezet nem kéri azt a hallgatótól. Általánosságban B2 komplex nyelvtudás elvárt a munkanyelvből.

# A pályázás menete

Fogadó intézményt a hallgató keres, segítségére lehet a céglista, melyet a koordinátortól kérhet:

[erasmus@szfe.hu](mailto:erasmus@szfe.hu) . Ajánlani tudjuk a Tempus Közalapítvány [szakmai gyakorlati hely kereső](https://tka.hu/celcsoport/3538/hogyan-talalhatsz-szakmai-gyakorlati-helyet) oldalát is.

# Online Pályázati űrlap kitöltése:

Az űrlaphoz mellékletként lehetőség van csatolni a tanár engedélyét.

**Aktív félév alatt végzett szakmai gyakorlat esetén** mindenképpen osztályvezető vagy témavezető oktató

engedélye szükséges, a **tevékenység kreditértékét** is egyeztetve. A kreditértéket érdemes az oktatástámogatási igazgatóság munkatársaival is egyeztetni.

**Jelentkezési határidő: 2026. május 30.**

**az online pályázati űrlap kitöltésével és beküldésével** <https://forms.office.com/e/Nm4bBaS4TL>

Az űrlap kitöltéséhez az [**x.y@hallgato.szfe.hu**](mailto:x.y@hallgato.szfe.hu)email címük szükséges!

A Pannónia koordinátor minden pályázónak értesítést küld a hallgatói támogatás szerződéshez szükséges további tudnivalókról és teendőkről, legkésőbb a pályázati határidő után.

# Sikeres pályázat esetén:

A hallgató támogatási szerződést köt, mely tartalmazza a pénzügyi támogatásnak összegét és feltételeit, illetve kitölti a Mobility Agreement dokumentumot – erről a későbbeikben kap tájékoztatást. A hallgató a *mobilitás végeztével beszámolót készít* a küldő intézmény számára, valamint leadja a fogadó intézmény által kiállított igazolást és az időtartam igazolást. A hallgató a Kreditátviteli Bizottságtól kérheti a megszerzett kreditek elismerését a Mobility Agreement segítségével. Ekkor a hallgatónak hazatértekor még aktív jogviszonnyal kell rendelkeznie.

# Egyéb fontos tudnivalók:

* Nagyon fontos tudni azt, hogy azok a hallgatók, akik végzésük után szeretnének szakmai gyakorlatra

menni, legkésőbb **2026. május 30-ig** töltsék ki pályázati adatlapjukat, akár konkrét fogadócég megjelölése nélkül is.

* A pályázó gondoskodik a külföldi tartózkodása alatti megfelelő betegség- és balesetbiztosítása, illetve felelősség biztosítása meglétéről. (Pl: Európai Egészségbiztosítási Kártya, valamint mellé kiegészítő biztosítás is javasolt. Pl: [EUB Biztosító szakmai gyakorlat csomag](https://eub.hu/30-even-aluli-diakoknak-szakmai-gyakorlatra/)
* A **felelősségbiztosítás célja**, hogy a hallgató által a mobilitás során (akár tanulmányi, akár szakmai gyakorlati mobilitás) esetlegesen okozott károkra fedezetet nyújtson. **Amennyiben a fogadó fél nem nyújt ilyen biztosítást**, akkor **legalább szakmai gyakorlatokra a** felelősségbiztosítás megkötése kötelező.
* A **balesetbiztosítás célja**, hogy amennyiben a hallgatót a mobilitás (akár tanulmányi, akár szakmai gyakorlati mobilitás) során baleset éri, a felmerülő költségekre fedezetet nyújtson. Amennyiben a hallgatóra nincs ilyen jellegű biztosítás a fogadó félnél, akkor minimum a szakmai gyakorlatokra balesetbiztosítás megkötése kötelező.
* **Hallgatói támogatási szerződések lezárása:** Ha egy hallgató nem teljesíti a külföldi szakmai gyakorlat alatt a Mobility Agreement dokumentumban foglaltakat (pl. idő elött befejezi mobilitását), az a támogatás részleges, vagy teljes visszafizetési kötelezettségét vonhatja magával. Ha a hallgatót vis maior körülmények akadályozták a tervezett külföldi gyakorlat elvégzésében, méltányossági kérelmet lehet benyújtani a Tempus közalapítvány felé.
* A mobilitás hosszabbítható, amennyiben ezt legalább az eredeti mobilitás vége előtt 30 nappal jelzi a hallgató – ám csak a rendelkezésre álló keretösszegek erejéig.
* A hallgatók a külföldön töltött időszak folyamán is jogosultak az anyaintézményüknél kapott tanulmányi ösztöndíjra, amennyiben a küldő intézményben (SZFE) félévük aktív.
* Amennyiben a pályázók hamis adatokat és nyilatkozatokat nyújtanak be, az a támogatási összeg teljes vagy részleges visszautalását vonhatja maga után.

Sikeres szervezést és pályázást kívánunk!

Zsille Éva

intézményi Pannónia koordinátor Mészáros utca 48. 230-as iroda

[erasmus@szfe.hu](mailto:erasmus@szfe.hu) T:0630 2817357